E-tol-wanbetalers gaan duur betaal – Sanral | Maroela Media
E-tol-wanbetalers gaan duur betaal – Sanral
Groot rekeninge wag vir motoriste wat nie vir die e-tolstelsel registreer nie, en wat nie hul rekening binne 'n week betaal nie.
"Hierdie individue gaan op die einde sowat ses keer duurder vir tolgeld betaal," het die Suid-Afrikaanse Nasionale Padagentskap (Sanral) op hul webwerf gesê.
Sanral het gesê e-toltariewe verskil afhangende van of motoriste 'n e-tol rekening en 'n e-tolskyfie het, of 'n e-tolskyfie sonder 'n e-tolrekening. Diegene sonder enige van dié opsies, gaan uiteindelik meer moet opdok.
Motoriste met e-tolrekeninge is geregistreerde gebruikers. Indien jy nie 'n geregistreerde gebruiker is nie, het jy nie 'n e-tolrekening nie.
Volgens Sanral sal 'n motoris van 'n ligte voertuig, wat nie 'n e-tolskyfie het, of geregistreer is nie, byvoorbeeld by die Barbet-tolhek naby Lynnwoodweg op die N1-snelweg in Pretoria R3.48 betaal. "As die motoris egter nie binne 'n week sy tolgeld betaal nie, sal hy R10.44 moet betaal," sê Sanral.
'n Geregistreerde motoris met 'n e-tolskyfie sal by dieselfde tolhek R1.80 betaal indien dié motoris binne 'n week betaal of as sy e-tolrekening op datum is en indien die betrokke motoris vir die spesifieke "tyd van dag"- of "gereelde gebruiker"-afslag kwalifiseer. Lees meer hier.
Video: Welkom-moordslagoffer se man getuig
Jul probeer verniet bang praat!!! Skyfie koop en BESLIS NIE!!!
Dit is nou 'n geval van die groot beer maak vir baba bang met die dreigtaktiek waarmee Sanral nou besig is. Hulle kan nie die land se samewerking op 'n ordentlike manier bekom nie, nou pas hulle hierdie ongelooflike dreigtaktiek toe deur die mense elke dag met iets anders in die koerante te dreig. Tipies ANC sodra hulle nie hul sin kan kry nie, dan kom die dreigemente
Almal moet net saamstaan en nie skyfies koop nie. Dis onmoontlik om almal te dagvaar. Ons hou die situasie fyn dop hier in die Kaap.
Gaan hulle posduiwe gebruik want ons posdiens is nie so vinnig nie en dit nie eers te praat van hulle nie. Dink net die miljoene motors wat deur die gantries ry en hulle gaan hulle elke dag n rekening stuur. Ek like hulle grappies. O en dis Desember, wie werk nou in Desember sekerlik nie SANRAL nie…. Whahaha hulle probeer al wat bangpraat storie sodat ons etol skyfies moet koop want hulle weet hulle kan nie invorder nie.
En as ek vanuit die Vrystaat kom om 'n maand vakansie te hou in Gauteng SANRAL? Dan is die week verby , as ek tuis kom. Gaan julle my onthoof of gaan die wolf my kom eet. SANRAL is banger vir die hele gedoente as ek. hahaha